Diari Oficial de la Generalitat Valenciana


Sumari del DOGV 6871, del 27-09-2012 (2012/8777)

Correcció d'errades de la informació pública de l'aprovació definitiva dels Estatuts del Consorci Calpe Tourism.
----------------------------------------------------------------------------------------------------------------

### Dades del document

Número de DOGV
:   6871

Data del DOGV
:   27-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8777


Organisme emissor
:   Ajuntament de Calp

Tipus de document
:   Correcció d'errades

Correcció d'errades de la informació pública de l'aprovació definitiva dels Estatuts del Consorci Calpe Tourism. [2012/8777]  
S'han detectat errors en el text publicat de la precitada orde, publicada en el Diari Oficial de la Comunitat Valenciana número 6843 (20.08.2012), per a l'aprovació definitiva dels Estatuts del Consorci Calpe Tourism, per la qual cosa, de conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la seua correcció en els termes següents:  
En el capítol IV. Hisenda del consorci  
  
Primer. En l'article 30  
On diu:  
«Article 30. Règim  
La gestió econòmica del consorci estarà subjecta al règim que amb caràcter general establix la legislació per a les hisendes locals».  
Deu de dir:  
«Article 30. Règim financer  
La hisenda del consorci respondrà de les obligacions i deutes contretes per este. La liquidació o compensació de pèrdues s'efectuarà amb càrrec i en proporció a les aportacions dels membres del consorci.  
  
Els beneficis i les rendes que produïsca el consorci, una vegada coberts els gastos, es destinaran a constituir fons de reserves en la quantia que acorde l'Assemblea General en ocasió de l'aprovació dels comptes anuals.  
A l'Ajuntament de Calp correspon la inspecció i fiscalització de la gestió desenrotllada pel consorci, sense perjuí de les atribucions que, en virtut del que establix la vigent legislació, corresponen a les altres entitats i institucions consorciades.  
Correspondrà a l'Assemblea General l'aprovació dels comptes del consorci».  
  
Segon. En l'article 31. Recursos  
On diu:  
«El consorci estarà constituït pels recursos següents:  
a) Ingressos de dret privat.  
b) Subvencions i altres ingressos de dret públic.  
c) Taxes per la prestació de servicis.  
d) Els preus públics.  
e) Els procedents d'operacions de crèdit.  
f) Les aportacions de les entitats concordades.  
g) Qualssevol altres ingressos que en dret puga percebre.  
h) L'adscripció del 80% del pressupost anual de la Regidoria de Turisme destinat a la promoció turística.«  
Deu de dir:  
«La hisenda del consorci estarà constituïda per:  
1.La renda, productes i interessos dels béns mobles, immobles, drets reals, crèdits i la resta de drets integrants del patrimoni del consorci.  
  
2. L'aportació anual mínima que destinen per a tal fi les institucions i entitats consorciades amb càrrec als seus respectius pressupostos. El Consell Rector estipularà la quota mínima de representació.  
3. Les subvencions procedents d'organismes públics o privats.  
  
4. Els donatius i llegats de persones físiques o jurídiques.  
5. Els rendiments que puguen obtindre dels seus servicis.  
6. L'import de les bestretes o préstecs que obtinguen.  
7. Qualsevol altre recurs que poguera ser-li atribuït».  
  
Tercer. En l'article 35. Comptabilitat  
On diu:  
«Els ingressos i gastos del consorci, siga quina siga la seua índole, seran intervinguts i comptabilitzats, havent de portar per a això comptabilitat de la gestió econòmica en llibres adequats a fi que en tot moment puga donar-se raó de les operacions dels pressupostos».  
  
Deu de dir:  
«El consorci, donada la participació minoritària en este de l'Ajuntament de Calp, únic ens de l'administració pública integrat en este, portarà el sistema de comptabilitat establit per a les xicotetes i mitjanes empreses».  
  
En conseqüència procedix la publicació correcta de l'annex esmentat del capítol IV dels Estatuts del Consorci Calpe Tourism.  
  
Calp, 19 de setembre de 2012.- L'alcalde en funcions: Francisco Cabrera Guerrero.